光緒二十三年（1897年）8月28號，濱綏鐵路從東寧鋪起，光緒二十四年（1898年）6月9號，哈爾濱同雙城子兩地相向施工。鋪設時條鐵軌係闊軌（軌距1524毫米），即係俄國鐵軌。鋪鐵路時因爲佔咗大批土地，所以啲農民好抵制，不斷去騷擾施工。光緒二十六年（1900年）三月到十月期間，因爲義和拳動亂，工程中斷，之後復工。光緒二十七年（1901年）濱綏鐵路全綫通車，2月時接軌，11月14號開始臨時營運。光緒二十九年（1903年）7月14號，東清鐵路全綫通車。